open-index/open-wikipedia-markdown huggingface dataset:
கே. எம். செரியன் (மருத்துவர்)

**கோட்டரத்து மம்மன் "கே.எம்" செரியன்** (*Kotturathu Mammen "K.M." Cherian*; 8 மார்ச் 1942 - 26 சனவரி 2025) ஓர் இந்திய இதய அறுவை சிகிச்சை நிபுணராவார். இந்தியாவின் முதல் கரோனரி தமனி புறவழி அறுவை சிகிச்சையை இவர் செய்தார். மேலும் நாட்டில் குழந்தை இதய அறுவை சிகிச்சையின் முன்னோடியாகவும் கருதப்படுகிறார். இவர் இந்தியக் குடியரசுத்தலைவரின் முன்னாள் கௌரவ அறுவை சிகிச்சை நிபுணராவார்.  மேலும் பத்மசிறீ விருதையும் பெற்றுள்ளார்.

## அறுவை சிகிச்சை நிபுணராக தொழில்
இவர் மணிப்பாலில் மணிப்பால் கஸ்தூரிபா மருத்துவக் கல்லூரியில் பயின்றார். இவர் 1975 இல், இந்தியாவின் முதல் கரோனரி தமனி புறவழி அறுவை சிகிச்சையை மேற்கொண்டார். இவர் பிரண்டையர் லைஃப்லைன் மருத்துவமனையின் நிறுவனர் ஆவார். அங்கு இவர் 1995 இல் இந்தியாவின் இரண்டாவது இதய மாற்று அறுவைச் சிகிச்சையை மேற்கொண்டார். நாட்டின் முதல் இதய நுரையீரல் மாற்று அறுவைச் சிகிச்சை, நாட்டின் முதல் குழந்தை இதய அறுவைச் சிகிச்சை ஆகியவற்றையும் இவர் 1975 இல் மேற்கொண்டார்.

## விருதுகளும் கௌரவங்களும்
1991 ஆம் ஆண்டில் இந்திய அரசாங்கத்திடமிருந்து இவருக்கு பத்மசிறீ விருது வழங்கப்பட்டது. மேலும்,1990 முதல் 1993 வரை இந்தியக் குடியரசுத் தலைவருக்கு கௌரவ அறுவை சிகிச்சை நிபுணராகவும் இருந்தார்.

செரியன், 2000 சூன் மாதத்தில், இந்தியாவில் இருதய அறுவை சிகிச்சை துறையில் செய்த பங்களிப்புகளுக்காக மணிப்பால் கஸ்தூரிபா மருத்துவக் கல்லூரியிலிருந்து  வாழ்நாள் சாதனையாளர் விருதை  பெற்றார்.

ஆர்வர்டு மருத்துவப் பள்ளி ஏற்பாடு செய்த குழு மூலம் 2005 ஆம் ஆண்டில் ஆர்வர்டு மருத்துவ சிறப்பு விருதைப் பெற்றார்.

2008 ஏப்ரல் 30 முதல் மே 3 வரை நடைபெற்ற உலக கார்டியோ தொராசிக் அறுவை சிகிச்சை நிபுணர்கள் சங்கம் நடத்திய 18 வது உலக மாநாட்டின் நிகழ்வில், கிரேக்கத்தின் காசு தீவில் உள்ள கற்களில் ஒன்றில் அவரது பெயர் மற்ற மூன்று இந்திய அறுவை சிகிச்சை நிபுணர்களுடன் பொறிக்கப்பட்டுள்ளது.

செரியன், 2010 ஆம் ஆண்டில், கார்டியோ தொராசிக் அறுவை சிகிச்சை நிபுணர்களின் உலக சங்கத்தின் தலைவராக நியமிக்கப்பட்ட முதல் இந்தியரானார்.

மே 2016 இல், அமெரிக்கன் தொராசிக் அறுவை சிகிச்சைக்கான சங்கத்தின் "நிறுவனர் வட்டத்தில்" உறுப்பினராக செரியன் தேர்ந்தெடுக்கப்பட்டார்.

## சுயசரிதை
*ஹேன்ட் ஆஃப் காட்* என்ற தலைப்பில் செரியன் பற்றிய வாழ்க்கை வரலாறு வெளியிடப்பட்டுள்ளது.

## இறப்பு
செரியன், 2025 ஜனவரி 25 அன்று கருநாடகாவின் பெங்களூருவில் இறந்தார்.
## மேற்கோள்கள்

## மேலும் படிக்க
*

## வெளி இணைப்புகள்
* Profile  on Frontier Lifeline Hospital official website
* October 2017 interview
* October 2010 interview
* 

பகுப்பு:1942 பிறப்புகள்
பகுப்பு:2025 இறப்புகள்
பகுப்பு:மலையாள மக்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்திய மருத்துவர்கள்
கேசரி (செய்தித்தாள்)

thumb|257x257px| செய்தித்தாளின் தலையங்கம்
**கேசரி** *(Kesari)*  (சமசுகிருதத்தில் சிங்கம்) என்பது ஒரு மராத்திய செய்தித்தாள் ஆகும். இது 1881 ஆம் ஆண்டில் இந்திய சுதந்திர இயக்கத்தின் முக்கிய தலைவரான பால கங்காதர திலகரால் நிறுவப்பட்டது. இந்த செய்தித்தாள் இந்திய தேசிய சுதந்திர இயக்கத்தின் செய்தித் தொடர்பாளராகப் பயன்படுத்தப்பட்டது. மேலும் கேசரி மராத்தா அறக்கட்டளையாலும், திலக்கின் சந்ததியினராலும் தொடர்ந்து வெளியிடப்படுகிறது.

பால கங்காதர் திலகர் தனது இரண்டு செய்தித்தாள்களான கேசரியை மராத்தியிலும், மக்ராத்தாவை (கேசரி-மராத்தா அறக்கட்டளையால் நடத்தப்படுகிறது)  ஆங்கிலத்திலும் புனேவிலிருந்து நடத்தி வந்தார். செய்தித்தாள்கள் முதலில் சிப்லங்கர், அகர்க்கர் மற்றும் திலக் ஆகியோரால் கூட்டுறவு நிறுவனமாகத் தொடங்கப்பட்டன.

## ஆரம்ப ஆண்டுகள், ஆசிரியர்களும் எழுத்தாளர்களும்
கேசரியின் ஆசிரியர்களில் அகர்க்கர் (அதன் முதல் ஆசிரியர்), சிப்லங்கர், திலக் உட்பட பல சுதந்திர போராளிகள், சமூக ஆர்வலர்கள் / சீர்திருத்தவாதிகள் இருந்தனர். அகர்க்கர் தனது சொந்த செய்தித்தாளான *சுதாரக்* (சீர்திருத்தவாதி) என்பதைத் தொடங்க 1887 ஆம் ஆண்டில் கேசரியை விட்டு வெளியேறினார். அதன்பிறகு திலகர் தொடர்ந்து செய்தித்தாளைத் தானே இயக்கி வந்தார். திலகரின் நெருங்கிய கூட்டாளியான நரசிம்ம சிந்தமன் கேல்கர் 1897, 1908 ஆம் ஆண்டுகளில் திலகர் சிறையில் இருந்தபோது இரண்டு முறை ஆசிரியராகப் பணியாற்றினார்.

## தற்போது பத்திரிக்கை
லோக்மண்ய பால்கங்காதர் திலகரின் பெரிய பேரன் தீபக் திலகரால் *தி டெய்லி கேசரி* என்ற பெயரில் மராத்தி பத்திரிகை இணைய வழியே தொடர்ந்து வெளியிடப்படுகிறது.

## கேசரி வாடாவும் திலகர் அருங்காட்சியகமும்
திலகர் செய்தித்தாளை வெளியிட்ட அசல் *வாடா* (முற்றம் / கட்டிடம் ) இன்றும் கேசரியின் தற்போதைய அலுவலகங்களைக் கொண்டுள்ளது. கேசரியின் அலுவலகங்களுடன், முற்றத்தில் திலகர் அருங்காட்சியகமும், கேசரி-மராத்தா நூலகம் ஆகியவை உள்ளன. திலகரின் நினைவுச் சின்னங்கள், அவரின் எழுத்து மேசை, பல அசல் ஆவணங்கள், 1907 ஆம் ஆண்டில் இசுடுட்கார்ட்டில் மேடம் காமாவால் கட்டமைக்கப்பட்ட முதல் இந்திய தேசியக் கொடி ஆகியவை இதில் அடங்கும். கணபதி திருவிழாவின் போது, வாடாவை ஏராளமான மக்கள் பார்வையிடுகிறார்கள்.

## குறிப்புகள்

பகுப்பு:இந்து தேசியம்
இ. வி. கிருட்டிண பிள்ளை

**ஈ.வி.கிருட்டிண பிள்ளை** *(E. V. Krishna Pillai)* (1894-1938) இவர் மலையாள இலக்கியத்தை எழுதியவர் ஆவார். மேலும் திருவிதாங்கூரின் சிறீ மூலம் பிரபல சட்டசபையின் உறுப்பினராகவும் இருந்தார்.

## சுயசரிதை
ஈ.வி.கிருட்டிண பிள்ளை 1894 செப்டம்பர் 14 ஆம் தேதி இந்தியாவின் கேரளாவின் கொல்லம் மாவட்டத்தின் குன்னத்தூர் வட்டத்தில் பாப்பு பிள்ளை, கார்த்தியாயிணி அம்மா ஆகியோருக்குப் பிறந்தார்.  

## தொழில்
குன்னத்தூரில் பள்ளிப்படிப்பை முடித்த பின்னர், கிருட்டிண பிள்ளை கலையிலும் சட்டத்திலும் பட்டம் பெற்றார். பின்னர்ர், ஒரு அரசு ஊழியராக தனது வாழ்க்கையைத் தொடங்கினார். 

## குடும்பம்
பிரபல எழுத்தாளர் சி.வி.ராமன் பிள்ளையின் இளைய மகள் மகேசுவரி அம்மாவை மணந்தார். இந்த தம்பதியருக்கு ஐந்து மகன்களும் இரண்டு மகள்களும் இருந்தனர். அவர்களில் மூன்று பேர் தங்கள் வாழ்க்கையில் பிரபலமானவர்கள். மூத்தவரான சந்திராஜி (ராமச்சந்திரன் நாயர்) ஒரு பிரபலமான திரைப்பட நடிகராக இருந்தார்.  இரண்டாவது மகன், அடூர் பாசி (பாஸ்கரன் நாயர்), மலையாளத் திரைப்படத்தின் சிறந்த நகைச்சுவை நடிகர்களில் ஒருவராகவும், மூன்றாவது, பத்மநாபன் நாயர் (பாப்பன்), ஒரு பிரபலமான பத்திரிகையாளராகவும், பிரபலமான கேலிச் சித்திரமான குஞ்சு குறூப்பு என்ற கதாபாத்திரத்தின் எழுத்தாளராகவும் இருந்தார்.  இவரது மற்ற குழந்தைகள் ஓமனா அம்மா, இராசலட்சுமி அம்மா, சங்கரன் நாயர் (18 வயதில் இதய நோய் காரணமாக இறந்தார் ), கிருட்டிணன் நாயர் ஆகியோரும் அடங்குவர். 

## பணிகள்
பின்னர், மலையாளி, மலையாள மனோரமா போன்ற வெளியீடுகளின் ஆசிரியர் பதவிகளை ஏற்றார்.  இந்த காலகட்டத்தில் இவர், தனது வீட்டை முந்தைய திருவிதாங்கூர் மாநிலத்தில் அடூருக்கு அருகிலுள்ள பெரிங்கநாட்டுக்கு மாற்றினார். திருவிதாங்கூரின் சிறீ மூலம் பிரபல சட்டமன்ற உறுப்பினராகவும் பணியாற்றினார்.  

## பல திறமைக் கலைஞர்
இவர் பல திறமைகள் கொண்ட ஆளுமை என்று அறியப்பட்டார். ஒரு வழக்கறிஞராகவும், சட்டமன்ற உறுப்பினராகவும், ஆசிரியராகவும், எழுத்தாளராகவும் சிறந்து விளங்கினார். இவரது குறுகிய வாழ்க்கையில், நகைச்சுவை, நாடகங்கள், சிறுகதைகள், சுயசரிதை ஆகியவற்றை எழுதினார். இவர் ஒரு கட்டுரையாளராகவும் கேலிச்சித்திர கலைஞராகவும் இருந்தார். ஒரு சிறந்த நையாண்டியான இவர் நகைச்சுவைத் துறையில் நிபுணராக இருந்தார். 

## இறப்பு
இவர் 1938 மார்ச் 30 அன்று தனது 43 வயதில் இறந்தார்.  

## நினைவு
ஈ. ஆர். கிருட்டிண பிள்ளை சமாரக சாகித்ய விருதை இவரது நினைவாக பிறவி சம்சுகாரிக சமிதி நிறுவியுள்ளது.  

## குறிப்புகள்

## வெளி இணைப்புகள்
* 

பகுப்பு:1938 இறப்புகள்
பகுப்பு:1894 பிறப்புகள்
பகுப்பு:மலையாள எழுத்தாளர்கள்
எம். எஸ். ஆனந்தன்

**எம். எஸ். ஆனந்தன்** (*M. S. Anandan*, 21 ஏப்ரல் 1933 – 24 சூன் 2016), **எம். எஸ். ஆனந்தா** எனப் பிரபலமாக அழைக்கப்படுபவர், இலங்கையைச் சேர்ந்த திரைப்பட இயக்குநரும், ஒளிப்பதிவாளரும், தயாரிப்பாளரும் ஆவார். பல புகழ்பெற்ற சிங்களத் திரைப்படங்களை இயக்கியும், தயாரித்தும் உள்ளார்.

## வாழ்க்கைக் குறிப்பு
யாழ்ப்பாண மாவட்டம், கொடிகாமத்தில் பிறந்த ஆனந்தனின் இயற்பெயர் மார்க்கண்டு செல்வானந்தன். இவர் சாவகச்சேரி டிறிபேக் கல்லூரியில் ஆரம்பக் கல்வியைக் கற்றவர். பின்னர் கொழும்பு றோயல் கல்லூரியில் கல்வி பயின்றார். எம். எஸ். ஆனந்தன் திரைப்படத் தயாரிப்பாளர் வயலெட்டைத் திருமணம் புரிந்தார். இவர்களுக்கு இரு பெண் பிள்ளைகள். மூத்தவர் சியாமா ஆனந்தா சிங்களத் திரைப்படங்களில் பிரபலமான ஒரு நடிகை ஆவார்.

1956ஆம் ஆண்டு காலப்பகுதியில் ராஜகிரியவில் 'ஆனந்தா சினிமா' என்ற பெயரில் படமாளிகை ஒன்றைக் கட்டினார். 1958 இனக்கலவரத்தில் இப்படமாளிகை எரிக்கப்பட்டுவிட்டது. எம்.எஸ். ஆனந்தன் குடும்பத்தாருடன் சிலகாலம் கனடாவில் வாழ்ந்து, பின்னர் இலங்கை திரும்பி விட்டார்.

## திரையுலகப் பணி
தொடக்கத்தில் எஸ். எம். நாயகத்தின் கந்தானை கலையகத்தில் உதவி ஒளிப்பதிவாளராகத் தனது கலையுலகப் பணியை ஆரம்பித்தார். பின்னர் தமிழ்நாட்டில் “நெப்டியூன்” கலையகத்தில் மூன்று ஆண்டுகள் பயிற்சி பெற்றுத் திரும்பியவர் சிலோன் ஸ்டூடியோவில் ஒளிப்பதிவாளராகப் பொறுப்பேற்றார். 1959 இல் 'கெகெனு கெத்தா' என்ற சிங்களத் திரைப்படத்திற்கு ஒளிப்பதிவாளராகப் பணியாற்றினார். பின்னர் 'ரன்முத்து துவ' என்ற இலங்கையில் தயாரிக்கப்பட்ட முதலாவது வண்ணத் திரைப்படத்திற்கு உதவி ஒளிப்பதிவாளராகப் பணியாற்றினார். பின்னர் 'நிதானய', 'மடோல் துவா', 'கெகெனு லமாய்', 'அக்கர பகா' போன்ற பல புகழ்பெற்ற திரைப்படங்களை ஒளிப்பதிவு செய்தார். பிரபல இயக்குநர் லெஸ்டர் ஜேம்ஸ் பீரிஸ் இயக்கிய பல படங்களுக்கு இவர் ஒளிப்பதிவு செய்தார். இவர் ஒளிப்பதிவு செய்த 'கொலு ஹதவத்த' (ஊமை உள்ளம்), 'அக்கற பஹ' (ஐந்து பரப்பு), 'நிதானய' (புதையல்), 'மடொல்தூவ' (மடோல்தீவு) போன்ற படங்கள் தொழில்நுட்பத்தில் சிறந்து விளங்கின.

1964 ஆம் ஆண்டில் 'சித்தக்க மகிம' (உள்ளத்தின் பெறுமதி) என்ற சிங்களத் திரைப்படத்தை முதன் முதலாக இயக்கினார். 'ப்ரசவன்ன' என்ற திரைப்படத்தைத் தயாரித்து இயக்கினார். இத்திரைப்படத்தில் இவரின் மகள் சியாம இரட்டை வேடங்களில் தோன்றி நடித்தார். இவர் இயக்கிய இன்னுமொரு படமான 'ஹந்தபான' (நிலாவொளி) அதிக நாட்கள் ஓடியது. இவரின் மகள் சியாமா நடித்த 'மகே நங்கி சியாமா', 'சண்டி சியாமா', 'ஹலோ சியாமா', 'மம பய னெகே சியாமா' ஆகிய படங்களை இயக்கினார். இவரின் தயாரிப்பில் 1965 இல் வெளிவந்த சத்த பனகா' என்ற திரைப்படம் பெரும் வசூலைப் பெற்றது.

சியாமாவின் மகளான மந்தாராவைக் கதாநாயகியாக வைத்து 'மம பய நே' (எனக்கு பயமில்லை) என்ற படத்தை உருவாக்கினார். இப்படத்தின் ஆரம்பப் பகுதி இலங்கையிலும் பின்பகுதியை கனடாவிலும் ஒளிப்பதிவு செய்யப்பட்டது.

## திரைப்படங்கள்
### இயக்கிய படங்கள்

## மறைவு
எம். எஸ். ஆனந்தன் 2016 சூன் 24 இரவு தனது 83 ஆவது அகவையில் காலமானார்.

## மேற்கோள்கள்

பகுப்பு:1926 பிறப்புகள்
பகுப்பு:2006 இறப்புகள்
பகுப்பு:சிங்கள எழுத்தாளர்கள்
பகுப்பு:திரைக்கதை ஆசிரியர்கள்
பகுப்பு:இலங்கைத் திரைப்பட இயக்குநர்கள்
பகுப்பு:இலங்கைத் திரைப்பட ஒளிப்பதிவாளர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ்த் திரைப்பட இயக்குநர்கள்
செர்

**செர் (Cher)** (; பிறப்பு **செரிலின் சர்கிசியன்**; மே 20, 1946) ஒரு ஐக்கிய அமெரிக்க பாடகர், மற்றும் நடிகை ஆவார். பாப் இசையின் தேவதை என்று பொதுவாக புகழப்படுகிறார். ஆண்கள் பெரிதும் நடத்திவந்த இசைத்துறையில் பெண்களும் வெற்றி பெரலாம் என்று நிருபித்தவர். இசைத்துறையில் இவர் அறுபது ஆண்டுகாலங்களாக பங்களித்து வருகிறார்.

## மேற்கோள்கள்

### மூலங்கள்

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## வெளியிணைப்புகள்

* 
* 
* 
* 
* 
* 
* 

பகுப்பு:1946 பிறப்புகள்
பகுப்பு:வாழும் மக்கள்
பகுப்பு:சிறந்த நடிகைக்கான அகாதமி விருதினை வென்றவர்கள்
பகுப்பு:கிராமி விருது வென்றவர்கள்
பகுப்பு:அமெரிக்க பாப் பாடகர்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:ஆங்கில அமெரிக்கர்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
மஜீசியா பானு

உலக பவர் லிஃப்டிங் சாம்பியன்ஷிப்பில் தங்கப்பதக்கம் வென்ற முதல் மலையாள பெண் ** மஜீசியா பானு ** ஆவார் .

## சர்வதேச அளவில் சாதனைகள்
*இந்தோனேசியாவில் நடந்த ஆசிய கிளாசிக் பவர்லிஃப்டிங் சாம்பியன்ஷிப்பில் வெள்ளிப் பதக்கம் வென்றதன் மூலம் 2017 ஆம் ஆண்டில் சர்வதேச மட்டத்தில் தனது வாழ்க்கையைத் தொடங்கினார்.
*2017 ஆம் ஆண்டில், அலப்புழாவில் நடைபெற்ற ஆசிய கிளாசிக் பவர்லிஃப்டிங் சாம்பியன்ஷிப்பில் அவர் மீண்டும் நாட்டிற்காக வெள்ளிப் பதக்கம் வென்றார்.
*மாஸ்கோவில் நடைபெற்ற 2018 உலக ஓபன் பவர் பவர்லிஃப்டிங் சாம்பியன்ஷிப்பில் 56 கிலோ பிரிவில் மாகீசியா முதன்முறையாக தங்கப்பதக்கம் வென்றார்.
*அடுத்த ஆண்டு, 2019 இல், தங்கப் பதக்கம் அதே பிரிவில் வைக்கப்பட்டது.
*டெட்லிப்டில் மெஜஸ்டிக் தங்கப் பதக்கத்தையும், சாம்பியன்ஷிப்பில் ஸ்ட்ராங் வுமன் விருதையும் வென்றார், இரட்டை தங்கம் வென்றார்.
*2018 ஆம் ஆண்டில், துருக்கியில் நடந்த உலக ஐந்து மல்யுத்த சாம்பியன்ஷிப்பில் ஆறாவது இடத்தைப் பிடித்தார் 

## தேசிய அளவில் சாதனைகள்
*லக்னோவில் நடைபெற்ற தேசிய மல்யுத்த சாம்பியன்ஷிப் 2018 வெற்றியாளர்
*திருச்சூரில் நடைபெற்ற 2018 மாநில மல்யுத்த சாம்பியன்ஷிப்பின் வெற்றியாளர்
*2018 திரு கேரள சாம்பியன்ஷிப்பில் பெண்கள் உடற்தகுதி இயற்பியலில் வென்றவர்
*2018 சிறந்த லிஃப்டர் மற்றும் ஸ்டேட் பெஞ்ச் பிரஸ் சாம்பியன்
* தேசிய முறையற்ற பவர் லிஃப்ட்டில் வெள்ளிப் பதக்கம்
*2017 இன் வலுவான பெண்
* 2017 பவர்லிஃப்டிங் சாம்பியன்
* 2017 இல் சாம்பியன் அன் எக்விப்ட் பவர்லிஃப்டிங்
*2016 கோழிக்கோட்டின் சிறிய வலுவான பெண்
மேஜீசியா ஏற்கனவே நிறைய சாதித்துள்ளது

## [[ஹிஜாப்]] அணிந்த [[பாரம் தூக்குதல்|பவர் லிஃப்டிங்]]
மஜீசியா ஒரு மரபுவழி மலையாலி முஸ்லீம் குடும்பத்தைச் சேர்ந்தவர், அங்கு பெண்கள் உடல்நலத் திரையிடல் போட்டியில் பெண்கள் பழகுவதில் தயக்கம் காட்டுகிறார்கள். கேரளாவின் பாடி பில்டிங் அசோசியேஷன் ஏற்பாடு செய்த திரு கேரள போட்டியில் மகளிர் உடற்தகுதி உடலமைப்பு 2018 என்ற பட்டத்தை அவர் வென்றார் 

## தனிப்பட்ட வாழ்க்கை
கேரளாவின் கோழிக்கோடு மாவட்டத்தில் வடகரை  அருகே ஓர்க்கட்டேரியில் உள்ள கல்லேரி மொய்லோத்து வீட்டைச் சேர்ந்த அப்துல் மஜீத்- ரசியா தம்பதியரின் மகள் மஜீசியா. இரிங்கல் இஸ்லாமிய அகாடமி ஆங்கிலப் பள்ளி, ஓர்க்கட்டேரி அரசு தொழிற்கல்வி மேல்நிலைப் பள்ளியில் பட்டம் பெற்றார். மஹீசியா பல் மருத்துவ அறிவியல் நிறுவனத்தில் தனது பல் மருத்துவர் பட்டம் பெற்றார்.

## மேற்கோள்கள்

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:விளையாட்டு வீரர்கள்
பகுப்பு:இந்தியப் பெண் பாரம் தூக்கல் வீரர்கள்
பகுப்பு:இந்திய உடல்கட்டுநர்கள்
பி. கே. பரமேசுவரன் நாயர்

**பி.கே. பரமேஸ்வரன் நாயர்** *(P. K. Parameswaran Nair)* (1903-1988) இவர் ஓர் சுயசரிதையாளரும், விமர்சகரும், கட்டுரையாளரும், இலக்கிய வரலாற்றாசிரியரும் ஆவார். இவர் மலையாள இலக்கிய வரலாற்றை எழுதினார்.  மகாத்மா காந்தியின் சுயசரிதை எழுதுவதிலும் இவர் பெயர் பெற்றவராவார்.  

## படைப்புகள்
இவர் ஒரு சுயசரிதையாளராகவும், விமர்சகராகவும், கட்டுரையாளராகவும், இலக்கிய வரலாற்றாசிரியராகவும் தன்னை நிலைநிறுத்திக் கொண்டார். ச. வே. இராமன் பிள்ளையை, 'சாகித்யபஞ்சனன்' பற்றிய வாழ்க்கை வரலாறுகளை இவர் எழுதியுள்ளார். அவை மலையாளத்தின் இலக்கிய தலைசிறந்த படைப்புகளாக விளங்குகின்றன. மேலும் மகாத்மா காந்தியை பற்றிய இவர் நூலும் உன்னதமானது. இவர் வால்டேர், நெப்போலியன், போன்ற சிறந்த ஆளுமைகளை பற்றி எழுதியுள்ளார். சாகித்திய அகாதமி வெளியிட்டுள்ள இவரது 'மலையாள இலக்கிய வரலாறு' ஆங்கிலம் தவிர கிட்டத்தட்ட அனைத்து முக்கிய இந்திய மொழிகளிலும் மொழிபெயர்க்கப்பட்டுள்ளது. சுமார் பன்னிரெண்டுக்கும் மேற்பட்ட தொகுதிகளில் சேகரிக்கப்பட்ட பல கட்டுரைகளும் விமர்சன ஆய்வுகளும் இவரிடம் உள்ளன. சொற்களிலும் செயல்களிலும் ஒரு காந்தியவாதியான இவர், காந்திய கொள்கைகளை மக்களிடையே பரப்புவதற்காக மகத்தான சேவையைச் செய்தார். மேலும், 'கேரள காந்தி சமாரக நிதி' யுடன் அதன் பல நடவடிக்கைகளில் குறிப்பாக 'காந்திஜியின் தேர்ந்தெடுக்கப்பட்ட எழுத்துக்கள்' என்ற ஏழு தொகுதிகளின் வெளியீட்டில் நெருக்கமாக தொடர்புடையவராக இருந்துள்ளார். 

## நினைவு
இவரது நினைவாக 1991 ல் பரமேசுவரன் நாயர் சமாரகா அறக்கட்டளை என்ற அறக்கட்டளை ஒன்று உருவாக்கப்பட்டது. அறக்கட்டளை அதன் கடந்த இருபத்தி எட்டு ஆண்டுகளின் தொடக்கத்தில் மலையாள இலக்கியத்தில் சிறந்த வாழ்க்கை வரலாற்றாசிரியருக்கு பரமேசுவரன் நாயர் சமாரக விருதையும், ஒவ்வொரு ஆண்டும் நவம்பர் 25 ஆம் தேதி மலையாள இலக்கியத்தில் சிறந்த விமர்சனத்திற்கு பேராசிரியர் குப்தன் நாயர் சமாரக விருதையும் வழங்கி வருகிறது.   

## குறிப்புகள்

பகுப்பு:1988 இறப்புகள்
பகுப்பு:1903 பிறப்புகள்
பகுப்பு:மலையாள எழுத்தாளர்கள்
கப்பழம் ராமன் பிள்ளை

**கப்பழம் ராமன் பிள்ளை** *(Kappazhom Raman Pillai)* இவர் திருவிதாங்கூர் அரசாங்கத்தின் திவான் பேசுகராக பணியாற்றிய ஒரு நாயர் சமூகத்தைச் சேர்ந்தவராவார். மேலும் இவரது நேர்மை, மனசாட்சி, செயல்திறன், மகாராஜாவுக்கு உறுதியான விசுவாசம் ஆகியவற்றால் அறியப்பட்டார். திவான் பேசுகார் என்ற முறையில், ஆட்சி, நீதித்துறை, காவல்துறை கண்காணிப்பு ஆகியவற்றின் அதிகாரங்களை இவர் தன்னிடம் வைத்திருந்தார்.

## தனிப்பட்ட வாழ்க்கை
1868 இல் பிறந்த இவர் ஆலப்புழாவின் புலமண்தோப்பிலிருந்து திருவனந்தபுரத்திற்கு குடிபெயர்ந்தார்.  இவர் கோவிலில் இலட்சுமி அம்மா.கூப்பக்கார போற்றியின் மகள் கௌரி அம்மாவை மணந்தார். இவர்களுக்கு இலட்சுமி அம்மா, நாராயணி அம்மா, மாதவி அம்மா, கார்த்தியாயிணி அம்மா,  ஜானகி அம்மா என்ற ஐந்து மகள்கள் இருந்தனர். இவரது மருமகன்கள் - பி.சிவசங்கர பிள்ளை என்பவர் முன்னாள் உயர் நீதிமன்ற நீதிபதியாகவும், நீலகண்டபிள்ளை முன்னாள் நிதி செயலாளரும்  கணக்கு அதிகாரியுமாகவும், கேசவ பிள்ளை முன்னாள் உதவி பேசுகராகவும், நாராயண பிள்ளை பொறியாளராகவும் மற்றும் கட்டிடக் கலைஞராகவும் திருவிதாங்கூர் வரலாற்றிலும் தங்கள் அடையாளத்தை பதித்துள்ளனர்.

இவற் 1924 செப்டம்பர் 10 ஆம் தேதி தனது ஐம்பத்தாறு வயதில் திருவனந்தபுரத்தின் தம்பனூரில் உள்ள புலிக்கல் வீடு என்ற இடத்தில் இறந்தார்.

மறைந்த கர்னல் நீலகண்டன் ஜெயச்சந்திரன் நாயர் (அசோகச் சக்கர விருது, கீர்த்தி சக்கரம் விருது பெற்றவர்), காவல் துறை துணைத் தலைவர் ஆர். சிரீலேகா, கேரளாவின் தற்போதைய மாநில முதன்மைக் கணக்காளர் மகலட்சுமி மேனன், கேரள மாநில மின்சார வாரியத்தின் தலைவர் எம்.சிவசங்கர் ஆகியோர் இவரது புகழ்பெற்ற சந்ததியினர் ஆவர்.

## ஆர்வங்கள்
இவர் ஒரு ஆர்வமுள்ள வாசகராகவும், கலைகளின் இணைப்பாளராகவும் இருந்தார். பிரபல மலையாள புதின ஆசிரியர் ச. வே. இராமன் பிள்ளையின் நெருங்கிய நண்பராக இருந்தார். திருவனந்தபுரம் மகாராஜா கல்லூரியில் ச. வே. இராமன் பிள்ளையின் சந்திரமுகி விலாசம் அரங்கேற்றப்பட்டபோது இவர் அதில் ஒரு கணியன் வேடத்தில் நடித்தார். 'அங்கதன்' என்ற புனைப்பெயரைப் பயன்படுத்தி மலையாள மனோரமாவில் ஏழு கட்டுரைகளை வெளியிட்டார்.

## தொழில்
இவர் ஆசிரியராக தனது வாழ்க்கையைத் தொடங்கினார். பின்னர் இவர் பதிவு இயக்குநர், திவான் பேசுகார் போன்ற முக்கியமான பதவிகளுக்கு உயர்த்தப்பட்டார். அரண்மனை மேலாளரும், மூலம் திருநாள் ராம வர்மாவின் வலது கை எனப்படுபவருமான சங்கரன் தம்பியுடன் நல்ல உறவைப் பேணியதாக சுதேசாபிமானி ராமகிருட்டிண பிள்ளை இவரை விமர்சித்தார்.

## நினைவு
2012 நவம்பர் 25 அன்று இளவரசி அசுவதி திருநாள் கௌரி லட்சுமி பாய் கப்பழம் ராமன் பிள்ளையின் 144ஆவது பிறந்த நாளைக் கொண்டாடும் விழாவை ஆரம்பித்து வைத்தார்.

## மேற்கோள்கள்

பகுப்பு:ஆலப்புழை மாவட்ட மக்கள்
நீலகண்டன் ஜெயச்சந்திரன் நாயர்

கர்னல் **நீலகண்டன் ஜெயச்சந்திரன் நாயர்** (*Neelakantan Jayachandran Nair*) "என்.ஜே" என்று பிரபலமாக அறியப்படும் இவர் இந்தியத் தரைப்படையில் பணியாற்றிய மிகவும் அலங்கரிக்கப்பட்ட அதிகாரியாக இருந்தார். 1993 திசம்பர் 20 அன்று, பதுங்கியிருந்த நாகா கிளர்ச்சியாளர்களை அடக்க நாயர் தலைமையில் ஒரு படைப்பிரிவுக்கு தனிப்பட்ட முறையில் தாக்குதலை வழிநடத்தியதுடன், தனது வீரர்களைக் காத்து தனது உயிரையும் தியாகம் செய்தார். இந்த வீரம் காரணமாக, இவருக்கு அசோகச் சக்கர விருது வழங்கப்பட்டது.

தொழில்நுட்ப ரீதியாக நாயர் இந்திய இராணுவத்தின் மிகவும் அலங்கரிக்கப்பட்ட அதிகாரியாக இருந்தார். அசோக சக்கர விருது மற்றும் கீர்த்தி சக்கரம் ஆகிய இரண்டையும் பெற்ற ஒரே இராணுவப் பணியாளாராக இருந்தார்.

## ஆரம்பகால வாழ்க்கையும் கல்வியும்
ஆர். நீலகண்டன் நாயர், பி.சரசுவதி அம்மா ஆகியோருக்கு 1951 பிப்ரவரி 17 அன்று கேரளாவின் எர்ணாகுளத்தில் பிறந்தார். நாயர் கேரளாவின் கழக்கூட்டம் சைனிக் பள்ளியின் முன்னாள் மாணவர். பின்னர் 38 வது பிரிவின் ஒரு பகுதியாக புனே தேசிய பாதுகாப்பு அகாதமியில் சேர்ந்தார். இவர் 'ஐ' படையில் உறுப்பினராக இருந்தார். வெலிங்டனில் உள்ள பாதுகாப்பு சேவைகள் பணியாளர் கல்லூரியில் பயின்றார்.

## இராணுவ வாழ்க்கை
நாயர் 1971 சூன் 18 இல் 16 மராத்தா இலகு காலாட்படையில் நியமிக்கப்பட்டார். இந்திய இராணுவத்தில் இவரது வாழ்க்கை இரண்டு தசாப்தங்களுக்கும் மேலாக நீடித்தது. இப்பணியின் போது இவர் பல்வேறு அலுவல், பணியாளர் நியமனங்களை வகித்தார். இவர் பூட்டானில் உள்ள இந்திய இராணுவப் பயிற்சிக்குழுவில் பணியாற்றினார். புனேவில் உள்ள இராணுவப் புலனாய்வுப் பள்ளியிலும் பயிற்றுநராக பணியாற்றினார்.

1983 ஆம் ஆண்டில், மிசோரமில், கிளர்ச்சியாளர்களை எதிர்த்து தாக்குதல் போரில் ஈடுபட்டார். அதற்காக இவருக்கு கீர்த்தி சக்கரம் விருது வழங்கப்பட்டது. 1993 ஆம் ஆண்டில், இவரது பிரிவு, 16 வது படைப்பிரிவு மராத்தா இலகு காலாட்படை நாகாலாந்தில் நிறுத்தப்பட்டது.

1993 திசம்பரில், இவர் நாகாலாந்தில் ஒரு முன்கூட்டியே படைப்பிரிவை வழிநடத்திச் சென்றார். அங்கே சுமார் நூறு கிளர்ச்சியாளர்களால் பதுங்கியிருந்தனர். தானியங்கி ஆயுதங்களிலிருந்து ஏற்பட்ட தீ விபத்தில் ஒரு இளைய அதிகாரியும், 13 வீரர்களும் சம்பவ இடத்திலேயே கொல்லப்பட்டனர். பலத்த காயமடைந்த நாயர் தனது தைரியத்தை இழக்கவில்லை. இவரது கடுமையான காயம் குறித்து கவலைப்படாத இவர், தனது வீரர்களை ஒழுங்கமைத்து, கிளர்ச்சியாளர்களின் அணிகளை உடைத்தார். இவரது தைரியத்துக்காகவும் துணிச்சலுக்காகவும் இவருக்கு 1994 ல் மரணத்திற்குப் பின் அசோகச் சக்கரம் விருது வழங்கப்பட்டது.

## முக்கிய விருதுங்கள்

* அசோகச் சக்கர விருது 
* கீர்த்தி சக்கரம்

## மேலும் காண்க

* கப்பழம் ராமன் பிள்ளை

## மேற்கோள்கள்

பகுப்பு:மலையாள மக்கள்
பகுப்பு:அசோகச் சக்கர விருது பெற்றவர்கள்
பகுப்பு:1993 இறப்புகள்
பகுப்பு:1951 பிறப்புகள்
திரிசூலி

**திரிசூலி** (**Tirsuli**) வட இந்தியாவின் உத்தராகண்ட் மாநிலத்தின் குமாவுன் கோட்டத்தில் உள்ள பிதௌரகட் மாவட்டத்தில் அமைந்த இமயமலையில் உள்ள கொடுமுடிகளில் ஒன்றாகும். இது  7,074 மீட்டர் (23,209 அடி) உயரம் கொண்டது. திரிசூலி மேற்கு, ஹர்தியோல், துனாகிரி, சாங்கபாங் மற்றும் கலாங்கா போன்ற பஞ்சசூலி  மலைத்தொடர்களில் ஒன்றாகும். திரிசூலி மலைத்தொடரில் உள்ள ஜோகர் சமவெளியில் கோரி கங்கா நதி பாய்கிறது.

திரிசூலி கொடுமுடியில் 1966 முதன்முதலாக ஏறியோர் என். மாலிக், & எஸ். சக்ரவர்த்தி ஆவர். அவர்களுக்கு உதவியவர்கள்  தாஷி & தோர்ஜி செர்ப்பாக்கள் ஆவர். 
 

## மேற்கோள்கள்

பகுப்பு:இந்திய மலைகள்
பகுப்பு:உத்தராகண்டத்தின் புவியியல்
பகுப்பு:பிதௌரகட் மாவட்டம்
சுருள் ஏடுகள்

**சுருள் ஏடுகள்** (**scroll**)  பாபிரஸ் போன்ற தடித்த காகிதம், ஆட்டுத்தோல், இளங்கன்றின் மெல்லிய தோல் மற்றும் மெல்லியச் செப்புத் தகடுகளில் எழுதுவதற்கு பயன்படுத்துவதாகும். இவைகளில் எழுதப்படும் கையெமுத்துப் பிரதிகள் சுருட்டி வைத்து பயன்படுத்துவதால் இதனை சுருள் ஏடுகள் என்று அழைக்கப்படுகிறது.

புது எகிப்திய இராச்சியத்தை ஆண்ட 19-ஆம் வம்ச பார்வோன் இரண்டாம் ராமேசஸ் ஆட்சிக் காலத்தின் போது (கிமு 1279 – கிமு 1213),  பாபிரஸ் எனும் தடித்த காகிதத்தில், பண்டைய எகிப்திய மன்னர்களின் பெயர்களுடன், வரலாற்றுக் குறிப்புகளை எழுதி வைத்தனர். இதனை துரின் மன்னர்கள் பட்டியல் என்பர்.

கிமு மூன்றாம் நூற்றாண்டின் நடுப் பகுதி முதல், கிபி 70 ஆண்டு வரை எஸ்சேனியர்கள் எனும் யூதக் குழுவினர் விவிலியம் மற்றும் விவிலியம் தொடர்பற்ற குறிப்புகளை பாபிரஸ் மற்றும் ஆட்டுத்தோல் மற்றும் செப்புத் தகடுகளில்  அரமேயம் மற்றும் கிரேக்க மொழியில் எழுதி வைத்த சுருள் ஏடுகளை சாக்கடலின் வடமேற்கே உள்ள **[[கும்ரான்]]** குகைகளில் கிபி 1947-இல் கண்டுபிடித்தனர்.

## பண்டைய எழுது பொருட்கள்
* பாபிரஸ் எனும் தடித்த காகிதம்
* ஓலைச் சுவடி
* களிமண் பலகை 
* மெழுகுப் பலகை

## இதனையும் காண்க
* அபிதோஸ் மன்னர்கள் பட்டியல்
* துரின் மன்னர்கள் பட்டியல்
* பலெர்மோ கல்

## மேற்கோள்கள்


## வெளி இணைப்புகள்

*Digital Scrolling Paintings Project
*Encyclopaedia Romana: "Scroll and codex"

பகுப்பு:தொல்பொருட்கள்
பகுப்பு:எழுதுபொருட்கள்
பகுப்பு:எகிப்திய நாகரிகம்
பகுப்பு:மெசொப்பொத்தேமியாவின் வரலாறு
பகுப்பு:துறை வாரியாக நூல்கள்
வி. என். பரமேசுவரன் பிள்ளை

**வி. என்.  பரமேசுவரன் பிள்ளை** *(V.N. Parameswaran Pillai)* இவர் திருவிதாங்கூர் நாயர் இராணுவத்தில் பணிபுரிந்த கடைசி இராணுவத் தளபதியாவார் . இவர் 1945 இல் தான் பணியிலிக்கும் போது திருவிதாங்கூர் இராச்சியத்திற்குள் இந்தியத் தரைப்படை உள்வாங்குவதை மேற்பார்வையிட்டார். ஒருங்கிணைந்த திருவிதாங்கூர்-கொச்சி படைகள் கலைக்கப்பட்டபோது, 1949 இல் இவர் ஓய்வு பெற அனுமதிக்கப்பட்டார். அலங்காரத்தையும் சம்பிரதாயங்களையும் பராமரிப்பதில் கவனமாக இருந்த ஒரு வளமான சிப்பாய் என்று இவர் சிறப்பாக நினைவுகூரப்படுகிறார்.

பிள்ளை நெய்யாற்றிங்கரையின் அரயூரில் பிறந்த, இவர் முறையான ஆங்கிலக் கல்வியைப் பெறவில்லை. எனவே முதலில் திருவிதாங்கூர் நாயர் படைப்பிரிவில் சிப்பாயாக சேர்ந்தார். ஆனால் இவரது கடின உழைப்பின் மூலம், இவர் ஒரு சிறப்பானக் கல்வி பின்னணியை அடைந்தார். அதே நேரத்தில், இராணுவத்தின் தரங்களில் உயர்ந்தார். இறுதியாக இராணுவத் தளபதியானார். இவரது துணை அதிகாரிகள் இவரை 'இராணுவத் தளபதி குட்டன் பிள்ளை' என்று அன்போடு அழைத்தனர். பிரிட்டிசு சாம்ராஜ்யத்தின் ராணியிடமிருந்து கௌரவத்தைப் பெற்ற திருவிதாங்கூர் நாயர் படைப்பிரிவின் ஒரே அதிகாரியாக இவர் இருந்து வருகிறார்.

## குறிப்புகள்

பகுப்பு:திருவனந்தபுரம் மாவட்ட மக்கள்
பகுப்பு:மலையாள மக்கள்
கொடும்பு சுப்பிரமணிய சுவாமி கோவில்

**கொடும்பு சுப்பிரமணிய சுவாமி கோவில்** (Kodumbu Subramanya Swamy Temple) கேரள மாநிலத்தில் முருகனது சிறப்புடைய கோவில்களில் ஒன்றாகும். இது கேரள மாநிலத்தில், பாலக்காட்டில் இருந்து 10 கி.மீ. தென்கிழக்கே உள்ள கொடும்பு என்ற ஊரில் அமைந்துள்ளது. கேரள மாநிலத்தில் உள்ள பழமையான முருகன் கோவில்களில் இக்கோவிலும் ஒன்று. கேரளத்தில் தமிழ் முறைப்படி பூஜை செய்யும் ஒரே கோவில்.

## வரலாறு
தமிழ் நெசவாளர்கள் மீது அதிக வரி அமல்படுத்திய விஜயநகரப் பேரரசு காலத்தில் காஞ்சிபுரம் பகுதியில் இருந்து கேரள பகுதிக்கு சில செங்குந்தர் கைக்கோள முதலியார் சமூகத்தவர் குடியேறினர். இவர்களின் குலதெய்வம் முருகன் என்பதால் கொடும்புவில் பதினான்காம்  நூற்றாண்டில் இக்கோவில் கட்டப்பட்டது.

## கட்டிடக்கலை
கோவிலின் கோபுரம், ரதங்கள் மற்றும் அறைகள் அனைத்தும் திராவிட கட்டிடக்கலை பாணியின்படி கட்டப்பட்டுள்ளன. கோயிலின் கருவறையில், சுப்பிரமண்ய சுவாமி, தனது இரு மனைவிகளான வள்ளி மற்றும் தெய்வானை ஆகியோருடன் நிற்கிறார். கோயிலின் வளாகம் சிவன், உமதேவி, பரசுராமர், கிருஷ்ணர், சாஸ்தா, நவவீரர்கள், வீரபாகு செங்குந்தர் பைரவர்களுக்கும் அர்ப்பணிக்கப்பட்டுள்ளது.

## கோவில் திருவிழாக்கள்
கொடும்பு தமிழர் திருவிழாக்களுக்கு பெயர்பெற்ற ஊராகும். இங்கு நடக்கும் குறிப்பிடத்தக்க திருவிழாக்கள்,
#தைப்பூசம்
#பங்குனி உத்திரம்
#சூரசம்ஹாரம்

முருகக் கடவுளின் அனைத்து சிறப்பு நாட்களிலும் சிறப்பு சடங்குகள் செய்யப்படுகின்றன. பரணி நட்சத்திர நாள் தொடங்கி பத்து நாட்கள் வரை தைப்பூசம் திருவிழா கொண்டாடப்படுகிறது. இதேபோல், தமிழ் மாதமான ஐப்பசி முதல் கந்தஷட்டி வரையிலான பவர்ணமி நாளில், சூரசம்ஹாரம் சிறப்பாக நடைபெறுகிறது. சஷ்டி மாதம், கிருத்திகா நாட்கள், கார்த்திகி தீபம், பங்கூனி உத்ரம், முதலியன தேர் திருவிழாவும் கோயிலில் நடைபெறுகிறது. சூரசம்ஹாரம் திருவிழாவின் போது, ​​முருகனின் படைத்தளபதிகளாக இருந்த செங்குந்த கைகோளர்கள் நவவீரர்கள் போல் வேடம் அணிந்து அரக்கனை முருக்கனுடன் சேர்ந்து வதம் செய்வார். கருவறையில் உள்ள சுப்பிரமணிய சுவாமி மற்றும் வள்ளி ஆகியோரின் சிலைகள் ஒரே கல்லில் செதுக்கப்பட்டுள்ளன.

திருமணமான தம்பதிகளிடையே கருத்து வேறுபாடு ஏற்பட்டால், முருகனை கோயிலுக்கு வரும்படி பிரார்த்தனை செய்தால், அவர்களின் வருத்தம் நீங்கி, மகிழ்ச்சியான குடும்ப வாழ்க்கை கிடைக்கும் என்று இக்கோவிலுக்கு வரும் பக்தர்கள் நம்புகின்றனர். கோயிலுக்கு அருகில் பாயும் நதியை சோகநாசினி என்று அழைக்கின்றனர். நாட்டில் முருகனை வழிபடுவோரின் துயரங்கள் அனைத்தும் நீங்கிவிடும் என்று கூறப்படுகிறது. இந்த நதியில் ஒவ்வொரு பன்னிரண்டு வருடங்களுக்கும் ஒரு முறை மகாமகத் திருவிழா நடத்தப்படுகிறது. கும்பகோணத்தில் மகாமக தினமான அதே நாளில் மகாமகத் திருவிழாவும் நடத்தப்படுகிறது.

பக்தர்களுக்கு தினமும் அதிகாலை 5.30 மணி முதல் மதியம் 12 மணி வரையும், மாலை 4.30 மணி முதல் இரவு 8 மணி வரையிலும் இந்த கோயில் திறந்திருக்கும்.

## கோவிலின் சிறப்புகள்
கேரளத்தில் உள்ள கோயில்களிலே இரண்டாவது உயரமான இராஜ கோபுரம் இக்கோவிலில் உள்ளது.

இது கேரளத்தின் பழமையான முருகன் கோயில்களில் ஒன்றாகும்.

கேரளத்தில் தமிழ் தமிழ் பாரம்பரியப்படி பூசை செய்து, தமிழை வளர்த்த செங்குந்தர் மரபினர் இக்கோவிலின் அர்ச்சகராக உள்ளனர்.

## மேற்கோள்கள்

பகுப்பு:பாலக்காடு மாவட்டத்திலுள்ள முருகன் கோயில்கள்
செங்குந்த கோட்டம் சிவசுப்பிரமணிய சுவாமி கோவில்

**செங்குந்த கோட்டம் சிவசுப்பிரமணிய சுவாமி கோவில்**  தமிழ்நாட்டில் சென்னை மாவட்டம், திருவல்லிக்கேணி ஜாம் பஜார் வட்டத்தில் செங்குந்த கோட்டம் என்னும் பகுதியில் அமைந்துள்ள முருகன் கோயிலாகும்.

## வரலாறு
இக்கோயில் பதினாறாம் நூற்றாண்டைச் சேர்ந்தது. இக்கோவில் செங்குந்தர் கைக்கோளர் மரபினர்களால் கட்டப்பட்டது.

## கோயில் அமைப்பு
இக்கோயிலில் முருகன் சன்னதியும், விநாயகர் உபசன்னதியும் உள்ளன. மேலும் செங்குந்த நவவீரர்கள் சிலையும் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது. தை மாதம் முக்கிய திருவிழா நடைபெறுகிறது.

## மேற்கோள்கள்

பகுப்பு:சென்னையிலுள்ள முருகன் கோயில்கள்
இராஜேந்தர் சச்சார்

**இராஜேந்தர் சச்சார்** (*Rajinder Sachar*, 22 திசம்பர் 1923 - 20 ஏப்ரல் 2018) என்பவர் இந்திய வழக்கறிஞரும், தில்லி உயர் நீதிமன்றத்தின் முன்னாள் தலைமை நீதிபதியும் ஆவார்.  இவர் மனித உரிமைகளை மேம்படுத்துதல் மற்றும் பாதுகாத்தல் தொடர்பான ஐக்கிய நாடுகளின் துணை ஆணையத்தில் உறுப்பினராக இருந்தவர். மேலும் மக்கள் சிவில் உரிமைச் கழகத்தின் ஆலோசகராகவும் பணியாற்றினார். 

இவர் இந்தியாவில் வாழும் முஸ்லிம்களின் சமூக, பொருளாதார மற்றும் கல்வி நிலை குறித்த அறிய இந்திய அரசால் அமைக்கப்பட்ட சச்சார் குழுவுக்கு  தலைமை தாங்கி அறிக்கையை சமர்ப்பித்தார்.   அண்ணா அசாரே மற்றும் அவரது ஆதரவாளர்களை தடுத்து வைத்திருப்பதை எதிர்த்ததாற்காக 2011 ஆகத்து 16,  அன்று  புதுதில்லியில் சச்சார் கைது செய்யப்பட்டார். 

## ஆரம்ப ஆண்டுகளில்
இராஜேந்தர் சச்சார் 22 திசம்பர் 1923 இல் பிறந்தார்.  இவரின் தந்தை பீம் சென் சச்சார் .  இவரது தாத்தா லாகூரில் நன்கு அறியப்பட்ட ஒரு குற்றவியல் வழக்கறிஞராக இருந்தார்.  இவர் லாகூரில் உள்ள டி. ஏ. வி உயர்நிலைப் பள்ளியில் பயின்றார், பின்னர் லாகூர் அரசு கல்லூரி மற்றும் லாகூரின் சட்டக் கல்லூரியில் பயின்றார். 

22 ஏப்ரல் 1952 அன்று சச்சார் சிம்லாவில் வழக்கறிஞராக பணியாற்றத் துவக்கினார். 8 திசம்பர், 1960 அன்று இவர் இந்திய உச்சநீதிமன்ற  வழக்கறிஞரானார், குடிமையியல், குற்றவில் மற்றும் வருவாய்  பிரச்சினைகள் தொடர்பான பல்வேறு வழக்குகளில் ஈடுபட்டார்.  1963 ஆம் ஆண்டில்  காங்கிரஸ் கட்சியை விட்டு வெளியேறிய சட்டமன்ற உறுப்பினர்கள்  "பிரஜாதந்திர கட்சி"யை அமைத்தனர். இவர்கள் இந்திய பஞ்சாப் மாநில முதல்வர் பிரதாப் சிங் கைரோனுக்கு எதிராக ஊழல் மற்றும் மோசமான நிர்வாகம் குறித்த குற்றச்சாட்டு குறிப்புகளை தயாரிக்க இவர்களின் குழுவுக்கு சச்சார் உதவினார். இந்தக் குற்றச்சாட்டுகளை ஆராய நீதிபதி சுதி ரஞ்சன் தாஸ் நியமிக்கப்பட்டார், 1964 சூனில் கைரோன் உள்ளிட்ட எட்டு குற்றவாளி என கண்டறியபட்டது. 

## நீதியரசர்
thumb|ஒரு நிகழ்ச்சியில் நீதிபதி ராஜேந்தர் சச்சார்
1970 பிப்ரவரி 12 அன்று சச்சார் டெல்லி உயர்நீதிமன்றத்தின் கூடுதல் நீதிபதியாக இரண்டு ஆண்டு காலத்திற்கு நியமிக்கப்பட்டார், மேலும் 12. பிப்ரவரி, 1972 அன்று மேலும் இரண்டு ஆண்டுகளுக்கு மீண்டும் நியமிக்கப்பட்டார். 5, சூலை , 1972 அன்று இவர் உயர் நீதிமன்றத்தின் நிரந்தர நீதிபதியாக நியமிக்கப்பட்டார். இவர் சிக்கிம் உயர்நீதிமன்றத்தின் தலைமை நீதிபதியாக 1975 மே 16 முதல் 1976 மே 10 வரையிலும், பின்னர் ராஜஸ்தான் உயர்நீதிமன்ற நீதிபதியாக நியமிக்கப்பட்டார்.  நெருக்கடி நிலை காலத்தில் (ஜூன் 1975 - மார்ச் 1977) தேர்தல்கள் மற்றும் குடிமை உரிமைகள் இடைநிறுத்தப்பட்டபோது இவரது ஒப்புதல் இல்லாமல் சிக்கிமிலிருந்து ராஜஸ்தானுக்கு பணி மாற்றப்பட்டார்.  அவசரகாலத்தின்போது அதற்கு அனுசரணையாக இருக்க மறுத்த நீதிபதிகளில் சச்சாரும் ஒருவராக இருந்தார். இதனால் இவருக்கு அளித்த ஒரு வகையான தண்டனையாக இந்த மணிமாறுதல் இருந்தது.  ஜனநாயகம்  மறுசீரடைந்த பின்னர், 9, சூலை, 1977 அன்று இவர்  தில்லி உயர் நீதிமன்றத்திற்கு மாற்றப்பட்டார். 

சச்சார் தில்லி உயர்நீதிமன்றத்தின் தலைமை நீதிபதியாக 1985 ஆகஸ்ட் 6 முதல் 1985 டிசம்பர் 22 வரை ஓய்வு பெறும் வரை இருந்தார். 

## மேற்கோள்கள்

பகுப்பு:2018 இறப்புகள்
பகுப்பு:1923 பிறப்புகள்
பகுப்பு:தில்லி உயர் நீதிமன்ற நீதிபதிகள்
பகுப்பு:வழக்கறிஞர்கள்
இரா. ஞானகுருசாமி

**ஆர். ஞானகுருசாமி** ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1996 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து திராவிட முன்னேற்றக் கழக சார்பாக போட்டுயிட்டு வெற்றிபெற்றார்
## மேற்கோள்கள்

பகுப்பு:1947 பிறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
சி. எஸ். வெங்கடேசுவரன்

**வெங்கடேசுவரன் சித்தூர் சுப்பிரமணியன்** *(Venkiteswaran Chittur Subramanian)* (பிறப்பு 1956 மே 23) இவர் ஓர் இந்திய திரைப்பட விமர்சகரும், பேராசிரியரும், ஆவணப்படத் தயாரிப்பாளரும், இந்தியாவின் கேரளாவின் சாலக்குடியில் இருந்து வந்த எழுத்தாளரும் ஆவார். இவர் முக்கியமாக ஆங்கிலத்திலும் மலையாள மொழியிலும் எழுதுகிறார். 2009 ஆம் ஆண்டில் சிறந்த திரைப்பட விமர்சகருக்கான தேசியத் திரைப்பட விருதை வென்றார்.

## தொழில்
திரைப்படத்தின் சமூக அம்சங்களுக்கும், அவற்றின் கலை நிறைவு பற்றிய நுண்ணறிவு பகுப்பாய்வுக்காகவும் இவர் அறியப்படுகிறார். திரைப்படத்தையும், ஊடகங்களையும் சார்ந்த இவரது எழுத்துக்களும் மதிப்புரைகளும், ஆங்கிலத்திலும், மலையாளத்திலும்  *டீப் போகஸ், பிலிம் இன்டர்நேசனல், சினிமா இன் இந்தியா, பாசாபோசினி, பச்சக்குதிரா, [[இந்தியன் எக்சுபிரசு]], [[தி இந்து]]*, மாத்ருபூமி, மாத்தியமம் போன்ற பத்திரிகைகளில் வெளியிடப்பட்டுள்ளன.. *இந்தியன் எக்ஸ்பிரசில்* இவரது "ரம்பிள்ஸ்ட்ரிப்" (1999-2008) என்ற கட்டுரையில் கேரளாவில் திரைப்படங்கள், ஊடக காட்சி பற்றி பேசப்பட்டது.

லலித் மோகன் ஜோஷியுடன் இணைந்து திரைப்படத் தயாரிப்பாளர் கே.ஆர்.மோகனன் பற்றிய சமந்தரா யாத்ரகள் *கே.ஆர்.மோகனன்றெ சினிமா* என்ற புத்தகத்தையும், திரைப்படத் தயாரிப்பாளர் அடூர் கோபாலகிருட்டிணன்பற்றிய *எ டோர் டு அடூர்*  என்ற புத்தகத்தையும் வெளியிட்டுள்ளார். மலையாளத் திரைப்படத்தில் முக்கிய போக்குகளையும், மைல்கற்களையும் பற்றி விமர்சன ரீதியாகப் பார்க்கும் வெங்கடேசுவரனின் கட்டுரைகளின் தொகுப்பைக் கொண்ட மூன்று புத்தகங்கள், டி.சி புத்தக நிறுவனம், 2011 இல்  நடைபெற்ற டி.சி. சர்வதேச புத்தக கண்காட்சி மற்றும் கலாச்சார விழாவில் வெளியிட்டது. *மலையாள சினிமா பதனங்கல்* என்ற புத்தகம் 2011 ஆம் ஆண்டிற்கான மாநில திரைப்பட விருதுகளில் சிறப்பு நடுவர் குறிப்பை வென்றது. அடூர் கோபாலகிருட்டிணன், டி.வி.சந்திரன், வெர்னர் ஹெர்சாக் உள்ளிட்ட திரைப்பட பிரமுகர்களை இவர் பேட்டி கண்டுள்ளார்.

ஒரு ஆவணப்படத் தயாரிப்பாளரான இவர், 1995 ஆம் ஆண்டில் *பக்கர்நாட்டம் - அம்மனூர், தி ஆக்டர்,*  பண்டைய பாரம்பரிய சமஸ்கிருத நாடகத்தின் நிபுணரான கூடியாட்டக் கலைஞரான அம்மனூர் மாதவ சாக்கியாரின் வாழ்க்கையின் பாடல் வரிகள் போன்ற கலைப்படைப்புகளுக்காக சிறந்த கலை / கலாச்சாரத் திரைப்படத்திற்கான தேசிய விருதை எம். ஆர். இராஜனுடன் சேர்ந்து வென்றார். இந்தப் படம் அதே ஆண்டில் சிறந்த ஆவணப்படத்திற்கான கேரள மாநில விருதையும் வென்றது. இவரது கட்டுரையான "மலையாள சினிமாவில் தேநீர் கடைகள்" 2011 இல் புதுப்பிக்கப்பட்ட கேரள அரசின் பத்தாம் வகுப்பு ஆங்கிலப் பாடப்புத்தகத்தில் சேர்க்கப்பட்டுள்ளது.

குறும்படங்களுக்கும், ஆவணப்படங்களுக்குமான திரைப்பட விழாவின் கலை இயக்குநராக உள்ளார். மேலும், 60 வது தேசிய திரைப்பட விருதுகளில் சினிமாவில் சிறந்த எழுத்துக்கான நடுவர் உறுப்பினராக இருந்தார்.  கேரள மாநில சலாச்சித்ர அகாதமியில் இருந்தபோது, 2018 சூலையில், கேரள நடிகர் மோகன்லாலை முதன்மை விருந்தினராக அழைக்க மாநில அரசு எடுத்த முடிவுக்கு எதிராகவும், அமைப்பு சங்கம் எடுத்த பெண்கள் விரோத நிலைப்பாட்டிற்கும் எதிர்ப்பு தெரிவித்து வெளியேறினார்.

## மேற்கோள்கள்

பகுப்பு:மலையாள எழுத்தாளர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:வாழும் மக்கள்
பகுப்பு:1959 பிறப்புகள்
பகுப்பு:இந்திய ஆவணப்படத் தயாரிப்பாளர்கள்
கே. சக்திவேல் கவுண்டர்

**கே. சக்திவேல் கவுண்டர்** ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1952 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து இந்திய தேசிய காங்கிரஸ் சார்பாக போட்டுயிட்டு வெற்றிபெற்றார்

## மேற்கோள்கள்

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
எசு. இராமசாமி

** எசு. இராமசாமி** ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1977 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து அஇஅதிமுக சார்பாக போட்டுயிட்டு வெற்றிபெற்றார்

## மேற்கோள்கள்

பகுப்பு:இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
கம்பம் நா. நடராசன்

**கம்பம் நாராயணசாமி நடராசன்** (18 மார்ச்சு 1941 - 1 சூலை 1982) ஒரு தமிழ்நாட்டு அரசியலர் ஆவார். திராவிட முன்னேற்றக் கழகத்தின் (திமுக) சார்பில் இந்திய நாடாளுமன்ற மக்களவையில் பெரியகுளம் தொகுதி உறுப்பினராக 1980 தொடங்கி 1982-இல் தான் இறக்கும் வரை பணியாற்றினார்.

## மேற்கோள்கள்

## வெளி இணைப்புகள்

* கம்பம் நடராஜன் `கழகத்தின் புலிப்போத்து! போர்வாள் மீசைக்காரர்!’

பகுப்பு:திராவிட முன்னேற்றக் கழக அரசியல்வாதிகள்
பகுப்பு:1941 பிறப்புகள்
பகுப்பு:தேனி அரசியல்வாதிகள்
மூழிக்குளம் கொச்சுகுட்டன் சாக்கியர்

**மூழிக்குளம் கொச்சுகுட்டன் சாக்கியர்** *(Moozhikkulam Kochukuttan Chakyar )(*1928-2009) இவர் கேரளாவிலிருந்து வந்த சமசுகிருத பாரம்பரிய நாடக வடிவமான,  கூடியாட்டத்தின் ஒரு நிபுணராவார். கூடியாட்டம் என்பது யுனெஸ்கோவால் மனிதகுலத்தின் வாய்வழி, புலனக பாரம்பரியமாக அங்கீகரிக்கப்பட்டுள்ளது .

## ஆரம்ப ஆண்டு
1928 ஆம் ஆண்டில், தென்னிந்திய மாநிலமான கேரளாவின் திருச்சூர் மாவட்டத்தில், இரிஞ்ஞாலகுடாவுக்கு அருகிலுள்ள ஒரு சிறிய குக்கிராமமான அம்மனூரில், கூடியாட்டக் கலைஞர்களின் குடும்பத்தில் பிறந்த இவர் தனது குடும்பத்தினரிடமிருந்து கலை வடிவத்தில் தனது ஆரம்பகால பயிற்சியைப் பெற்றார். புகழ்பெற்ற கூடியாட்டக் கலைஞரும், பத்ம பூசண் விருது பெற்றவருமான அம்மனூர் மாதவ சாக்கியர் இவரது உறவினர் ஆவார். பின்னர் இருவரும், புதிய பள்ளியை உருவாக்கினர். இது 'கூடியாட்டத்தின் அம்மனூர் பாரம்பரியம்' என்று பிரபலமாக அறியப்படுகிறது.

கேரளாவின் பாரம்பரிய கலை வடிவங்களை ஊக்குவிக்கும் ஒரு நிறுவனமான *மார்கி*, 1981ஆம் ஆண்டில் அவர்களின் கூடியாட்டப் பயிற்சி மையத்தைத் தொடங்கியபோது, இவர் அதன் முதல் குருவாக ஆனார். இந்த நிறுவனம் பல ஆர்வமுள்ள கலைஞர்களுக்கு பயிற்சியளித்தது.

## குடும்பம்
[thumb| நேபாதியாவில் [இராவணன்|இராவணனாக மார்கி மது ]]
சாக்கியருக்கு, மார்கி சஜீவ் நாராயண சாக்கியர்  மற்றும் மார்கி மது  என்ற இரு மகன்கள் இருக்கின்றனர். இவர்கள் இருவரும் கலை வடிவத்தின் வெளிப்பாட்டாளர்களாக இருக்கின்றனர்.

## விருது
1998 ஆம் ஆண்டில், இவர் கூடியாட்டத்தில் சிறந்து விளங்கும் மையமான நேபாதியாவில் தலைமை ஆசிரியரகச் சேர்ந்தார். மேலும் அந்த நிறுவனத்துடன் கடைசி வரை தொடர்பு வைத்திருந்தார். 2008 ஆம் ஆண்டில், நான்காவது மிக உயர்ந்த குடிமை கௌரவமான பத்மசிறீ விருதினை இந்திய அரசு இவருக்கு வழங்கியது. இவர், 2009 இல்  தனது 81 வயதில் இறந்தார். நேபாதியாவை தலைமையிடமாகக் கொண்ட கொச்சியின் புறநகர்ப் பகுதியான மூழிக்குளத்தில், நேபாதியா ஏற்பாடு செய்த சொற்பொழிவுகள் மூலம், குரு மூழிக்குளம் கொச்சுகுட்டன் சாக்யர் நினைவு கூடியாட்ட விழா என்ற வருடாந்திர திருவிழாவால் இவர் நினைவுகூரப்பட்டார்.

## மேலும் காண்க

* கூடியாட்டம் 
* மணி மாதவ சாக்கியர்

## குறிப்புகள்

## வெளி இணைப்புகள்
* 

பகுப்பு:மலையாள மக்கள்
பகுப்பு:திருச்சூர் மாவட்ட மக்கள்
பகுப்பு:2009 இறப்புகள்
பகுப்பு:1928 பிறப்புகள்
பகுப்பு:பத்மசிறீ விருது பெற்ற கலைத் துறையினர்
ரிட்லி சுகாட்

**சர் ரிட்லி சுகாட்** (ஆங்கிலம்:Ridley Scott, பிறப்பு 30 நவம்பர் 1937) ஆங்கில திரைப்படத் தயாரிப்பாளர் மற்றும் இயக்குநர் ஆவார். திகில் திரைப்படம் *[[ஏலியன் (திரைப்படம்)|ஏலியன்]]* (1979) மற்றும் *[[பிளேடு ரன்னர்]]* (1982), வரலாற்று நாடகத் திரைப்படம் *[[கிளாடியேட்டர் (திரைப்படம்)|கிளாடியேட்டர்]]* (2000), போர்த் திரைப்படம் *[[பிளக் காக் டவுன் (திரைப்படம்)|பிளக் காக் டவுன்]]* (2001), மற்றும் அறிவியல் புனைவுத் திரைப்படம் *[[த மார்சன் (ஆங்கிலத் திரைப்படம்)|த மார்சன்]]* (2015) ஆகிய திரைப்படங்களிற்காக பெரிதும் அறியப்படுகிறார்.
## திரைப்படங்கள்
இவர் இயக்கிய திரைப்படங்களில் சில:

## மேற்கோள்கள்

## வெளி இணைப்புகள்

* 
* 
* 
* 
* 
* 
* Ridley Scott Associates (RSA)
* They Shoot Pictures, Don't They?
*  
* 
* 

பகுப்பு:1937 பிறப்புகள்
பகுப்பு:வாழும் மக்கள்
பகுப்பு:பிரித்தானிய அகாடமி திரைப்பட விருதுகள் வென்றவர்கள்
பகுப்பு:ஆங்கிலேயத் திரைப்பட இயக்குநர்கள்
பகுப்பு:ஆங்கிலேயத் திரைப்படத் தயாரிப்பாளர்கள்
பகுப்பு:திகில் திரைப்பட இயக்குநர்கள்
இரத்தன் குமார் நேரு

[thumb| ஆர்.கே. நேரு (வலது) எகிப்திய தலைவர் [ஜமால் அப்துல் நாசிர்|ஜமால் அப்துல் நாசர் (நடுவில்) மற்றும் ராஜஸ்தானின்  அரசப் பிரதிநிதி இரண்டாம் மான் சிங் (இடது)]]

**இரத்தன்குமார் நேரு** *(Ratan Kumar Nehru)* அல்லது ஆர். கே. நேரு (1902 அக்டோபர் 10 - 1981 ஏப்ரல் 10) என்றும் அழைக்கப்படும் இவர் ஓர் இந்திய அரசு ஊழியரும் மற்றும் இராஜதந்திரியுமாவார். இவர், 1952 முதல் 1955 வரை இந்தியாவின் வெளியுறவுச் செயலாளராகப் பணியாற்றினார்.

## சுயசரிதை
இரத்தன்குமார் நேரு 1902 ஆம் ஆண்டில் நேரு குடும்பம் பொதுமக்களுக்கு இன்னும் தெரியாத நேரத்தில் பிறந்தார். குடும்பப்பெயருக்கு சமூக அல்லது அரசியல் அந்தஸ்து ஏதும் அப்போது இல்லை. இருப்பினும், நேருக்கள் உயர் சாதி காஷ்மீரி பிராமணச் சமூகத்தைச் சேர்ந்த ஒரு படித்த, வசதியான மற்றும் செல்வாக்கு மிக்க குடும்பமாக இருந்தது. இரத்தன்குமாரின் தந்தை மோகன்லால் நேரு, தற்போதைய ராஜஸ்தானில் உள்ள கேத்ரி மாநிலத்தின் திவானாக இருந்த நந்தலால் நேருவின் மகன் ஆவார். நந்தலாலின் தம்பி மோதிலால் நேரு அப்போது அலகாபாத் உயர்நீதிமன்றத்தில் நன்கு அறியப்பட்ட ஒரு வசதியான வழக்கறிஞராக இருந்தார். எனவே இந்தியாவின் வருங்கால பிரதம மந்திரி மோதிலாலின் மகன் ஜவகர்லால், தனது வயதான மாமா நந்தலால் மீது மட்டுமல்லாமல், இரத்தன்குமாரின் தந்தை அவரது உறவினர் மோகன்லாலுடனும் எப்போதும் வேறுபட்டே இருந்தார். இரத்தன்குமார் நேரு ஜவகர்லால் நேருவின் நெருங்கிய உறவினராவார்

## கல்வி
இரத்தன்குமார் மிகவும் மேற்கத்தியமயமாக்கப்பட்ட மற்றும் மிகவும் ஆங்கிலேயச் சூழலில் வளர்ந்தார். இவர் அந்த நேரத்தில் இந்தியாவில் அரிதாக இருந்த ஆங்கிலக் கல்வியைப் பெற்றார்.  பள்ளிக்கல்வி முடிந்ததும், இந்திய ஆட்சிப்பணித் தேர்வுக்குத் தயாராவதற்காக இவர் இங்கிலாந்திற்கு பயணம் செய்தார். இது அந்த நாட்களில் உயரடுக்கின் உச்சமாக இருந்தது. இவர் தேர்வில் தேர்ச்சி பெற்று முறையாக ஆட்சிப்பணியில் சேர்ந்தார். இவர் தனது உறவினர் ஜவகர்லால் நேரு இந்திய சுதந்திர இயக்கத்தில் தலைமைப் பாத்திரத்தை வகித்த அனைத்து தசாப்தங்களிலும் காலனித்துவ நிர்வாகத்தின் வரிசையில் தொடர்ந்து உயர்ந்தார். 

## இந்திய ஆட்சிப் பணி
1947 இல் இந்தியா சுதந்திரமானது, ஜவகர்லால் நேரு இந்தியாவின் முதல் பிரதமரானார். உலகெங்கிலும் உள்ள தூதரகங்களை உருவாக்கி புதிய வெளியுறவுக் கொள்கையை வகுக்க அதிகாரிகள் தேவைப்பட்டனர். ஜவகர்லால் நேரு தனது சொந்தக் குடும்பத்தினரை (அவரது சகோதரி விஜயலட்சுமி பண்டிட், அவரது உறவினர் பிரஜ் குமார் நேரு மற்றும் அவரது மருமகன் இரத்தன்குமார் நேரு உட்பட) முதலில் நியமித்தார். இந்த செயல்முறைக்கு உதவுவதற்காக, வெளிநாட்டில் (மேற்கில்) தனது அந்தஸ்தை அதிகரிக்கச் செய்யும் நோக்கில் உலக அரங்கில் தனது சொந்த உருவத்தையும் கௌரவத்தையும் மேம்படுத்தும் ஒரு வழியாக இதைக் கருதினார்.  

ஜவகர்லால் தனது நெருங்கிய உறவினரான் இரத்த குமார் நேருவிடம் இந்த நோக்கங்களைப் பின்பற்றுவதற்காக பல முக்கியமான பணிகளை ஒப்படைத்தார். இவர் 1950கள் மற்றும் 1960களில் பல நாடுகளுக்கான தூதராக அனுப்பப்பட்டார்.  1952 ஆம் ஆண்டில், சுதந்திர இந்தியாவில் நடைபெற்ற முதல் தேர்தலில் ஜவகர்லால் நேரு வெற்றி பெற்று தேர்ந்தெடுக்கப்பட்ட பிரதமராக பதவியேற்ற நேரத்தில் (நேரு 1946 முதல் தேர்ந்தெடுக்கப்படாத, பரிந்துரைக்கப்பட்ட பிரதமராக இருந்தார்), தனது உறவினர் இரத்தன்குமார் நேருவை இந்திய வெளியுறவுச் செயலாளராக நியமித்தார்  இந்த பதவியை வகித்த இரண்டாவது நபரான இவர், 1955 வரை மூன்று ஆண்டுகள் அந்த பதவியில் இருந்தார். 1955-58 காலப்பகுதியில், இவர் சீனாவிற்கான இந்திய தூதராகவும்  1958-60 காலப்பகுதியில் ஐக்கிய அரபு அமீரகக் குடியரசிலும் தூதராக இருந்தார்.   

## குறிப்புகள்

பகுப்பு:1981 இறப்புகள்
பகுப்பு:1902 பிறப்புகள்
கங்காதர் நேரு

**கங்காதர் நேரு** *(Gangadhar Nehru)* (1827    பிப்ரவரி 1, 1861) இவர் முகலாயப் பேரரசின், தில்லி செங்கோட்டையின் தலைமை காவல் அதிகாரி ஆவார். 1857 ஆம் ஆண்டு இந்திய கிளர்ச்சியைத் தொடர்ந்து இந்தப்பதவி ரத்து செய்யப்படுவதற்கு முன்னர், முகலாயப் பேரரசர் இரண்டாம் பகதூர் சா அரசவையில் தில்லி செங்கோட்டையின் இறுதி கொத்தவால் ஆக பணியாற்றினார். 

இவர் இந்திய சுதந்திர ஆர்வலர் மோதிலால் நேருவின் தந்தையும் மற்றும் இந்தியாவின் முதல் பிரதம மந்திரி ஜவகர்லால் நேருவின் தாத்தாவும் ஆவார். இதனால் நேரு-காந்தி குடும்பத்தின் ஒரு பகுதியாக இருந்தார். 

## சுயசரிதை
19 ஆம் நூற்றாண்டின் முற்பகுதியில், கங்காதரின் தந்தை இலட்சுமி நாராயண் நேரு, பிரித்தானிய கிழக்கிந்திய நிறுவனத்தில் தில்லியில் எழுத்தாளராக பணியாற்றினார்.  

முகலாயப் பேரரசர் இரண்டாம் பகதூர் சாவின் சபையில் கங்காதர் நேரு காவல்துறைத் தலைவராக நியமிக்கப்பட்டார்.  1857 ஆம் ஆண்டு இந்தியக் கிளர்ச்சியின் விளைவாக இந்தப் பதவி ரத்து செய்யப்பட்டதால், அந்த பதவியை வகித்த கடைசி நபர் இவர்தான்.  பின்னர் பிரிட்டிசு துருப்புக்கள் நகருக்குள் நுழையத் தொடங்கியபோது, இவர் தனது மனைவி ஜெயராணி மற்றும் தங்களது நான்கு குழந்தைகளுடன் (பன்சிதார் மற்றும் நந்தலால் என்ற மகன்களும் மற்றும் பத்ராணி மற்றும் மகாராணி என்ற இரு மகள்கள்) ஆகியோருடன் ஆக்ராவுக்கு தப்பி ஓடினார். இவரது கடைசி மகன் மோதிலால் இவரது மரணத்திற்கு மூன்று மாதங்களுக்குப் பிறகு பிறந்தார்.   

கங்காதரின் மூத்த மகன், பன்சிதார் நேரு பிரிட்டிசு அரசாங்கத்தின் நீதித்துறையில் பணிபுரிந்தார். மேலும் பல்வேறு இடங்களுக்கு அடுத்தடுத்து நியமிக்கப்பட்டார். இதனால் குடும்பத்திடினிருந்து ஓரளவு தனியே இருந்தார். இரண்டாவது மகன் நந்தலால், ஒரு இந்திய அரசுப் பணியில் நுழைந்து, ராஜ்புதனத்தில் உள்ள கேத்ரி மாநிலத்தின் திவானாக பத்து ஆண்டுகள் பணி புரிந்தார். பின்னர் அவர் சட்டம் பயின்று ஆக்ராவில் பயிற்சி பெற்ற வழக்கறிஞராக ஆனார்.  

### வதந்தி
கங்காதர் நேருவின் அசல் பெயர் கியாசுதீன் காசி என்று ஒரு வதந்தி உள்ளது.  1857 ஆம் ஆண்டில், நகரத்தின் கொத்தவால் கியாசுதீன் காசி பிரிட்டிசு துருப்புக்களால் கைப்பற்றப்படுவோம் என்று அஞ்சி தில்லியில் இருந்து தனது குடும்பத்தினருடன் ஓடிவந்ததாக கூறப்படுகிறது. இவர் ஒரு முகலாயப் பிரபுவின் உடையை அணிந்து ஒரு முஸ்லீம் செயல்பாட்டாளரைப் போல தோற்றமளித்ததால் ஆக்ராவில் பிரிட்டிசு படையினரால் தடுத்து நிறுத்தப்பட்டார். ஆனால் இஅவர் அவர்களை ஏமாற்றி, தான் ஒரு காஷ்மீர் இந்து எனவும், தனது பெயர் பண்டிட் கங்காதர் நேரு எனவும் கூறித் தப்பித்தார்.  

## குறிப்புகள்

பகுப்பு:1861 இறப்புகள்
பகுப்பு:1827 பிறப்புகள்
பகுப்பு:இந்திய காவல் அதிகாரிகள்
சச்சார் குழு

2005 மார்ச்சில், அப்போதைய இந்தியப் பிரதமர் மன்மோகன் சிங், தில்லி உயர் நீதிமன்றத்தின் முன்னாள் தலைமை நீதியரசர் இராஜேந்தர் சச்சார் தலைமையில் ஏழு பேர் கொண்ட உயர் நிலைக் குழுவை அமைத்து. இந்தக் குழுவுக்கு இந்தியாவில் உள்ள முஸ்லிம்களின் சமூக, பொருளாதார மற்றும் கல்வி நிலையை ஆய்வு செயும் பணி ஒப்படைக்கபட்டது. குழு தனது அறிக்கையை 2006 இல் சமர்ப்பித்தது. இந்த அறிக்கை 2006 நவம்பர் 30 இல் பொது களத்துக்கு கிடைத்தது. 403 பக்க அறிக்கையில் இந்தியாவில் முஸ்லிம்களையும் உள்ளடக்கிய வளர்ச்சிக்கான பரிந்துரைகளும் தீர்வுகளும் இருந்தன.

## பின்னணி
இந்தியாவில் எட்டு ஆண்டுகளாக எதிர்க்கட்சியாக இருந்தபின்  மீண்டும் 2004 ஆம் ஆண்டில், காங்கிரஸ் கட்சி ஆட்சிக்கு வந்தது, 1947 மற்றும் 2004 க்கு இடையில் ஐம்பத்தேழு ஆண்டுகளில் ஐம்பத்திரண்டு ஆண்டுகள் நாட்டை ஆண்ட  கட்சிக்கு இதற்கு முன் ஏற்படாத ஒரு நிலையாக, மக்களவையில் 145/543 இடங்களை வென்று,  கூட்டணி ஆட்சிக்கு தலைமைவகித்து மீண்டும் ஆட்சிக்கு வந்தது. இந்தியாவின் முஸ்லீம் சமூகத்தின் அண்மைய சமூக, பொருளாதார மற்றும் கல்வி நிலைமைகள் குறித்து ஆராய்ந்து அறிக்கையை சமர்பிக்க இந்தக் குழுவை  நியமித்தது அதன் முன்முயற்சிகளில் ஒன்றாகும்

## குழு
இந்த குழு ஏழு உறுப்பினர்களைக் கொண்டது. இந்தக் குழுவுக்கு தில்லி உயர் நீதிமன்றத்தின் முன்னாள் தலைமை நீதியரசர் இராஜேந்தர் சச்சார் தலைமை தாங்கினார். குழுவின் மற்ற உறுப்பினர்களாக சையித் ஹமீத், எம். ஏ. பசித், அக்தர் மஜீத், அபு சலே ஷெரீப், டி. கே. உம்மன், ராகேஷ் பசந்த் ஆகியோர் இருந்தனர். குழுவில்  சிறப்பு கடமைக்கான அதிகாரியாக பணியாற்ற சையத் ஜாபர் மஹ்மூத்தையும் பிரதமர் நியமித்தார். இந்த குழுவானது பெண் குழுக்களையும், ஆர்வலர்களையும் சந்தித்த போதிலும் எந்த பெண் உறுப்பினரும் சேர்க்கப்படவில்லை. 

## அறிக்கை
பிரதமர் மன்மோகன் சிங் நியமித்த இந்தக் குழுவுக்கு தில்லி உயர் நீதிமன்றத்தின் முன்னாள் தலைமை நீதிபதி இராஜேந்தர் சச்சார் தலையையிலான ஆறு உறுப்பினர்கள் இருந்தனர். இந்த குழு 403 பக்க அறிக்கையைத் தயாரித்து இந்தியப் பாராளுமன்றத்தின் கீழ் சபையான மக்களவையில் 2006 நவம்பர் 30 அன்று வழங்கியது. இந்த அறிக்கை முஸ்லீம் சமூகம் எதிர்கொள்ளும் பிரச்சினைகள் மற்றும் இந்திய பொது வாழ்க்கையில் அவர்களின் பிரதிநிதித்துவம் ஆகியவற்றை குறிப்பிடுகிறது.

இந்துக்களுடன் ஒப்பிடுகையில் முஸ்லிம் சமூகத்தில் அதிக பிறப்பு விகிதம் குறித்து இந்த அறிக்கை அவதானித்தது: 2100 க்குள் முஸ்லிம்களின் விகிதம் இந்திய மக்கள்தொகையில் 17% முதல் 21% வரை இருக்கும் என்று குழு மதிப்பிட்டுள்ளது.

இந்திய வாழ்வின் பொருளாதார, அரசியல் மற்றும் சமூக முக்கிய நீரோட்டத்தில் இந்திய முஸ்லிம்கள் முழுமையாக கலந்துகொள்வதைத் தடுக்கும் தடைகளை அகற்றுவது எவ்வாறு என்பது குறித்த சச்சார் குழு தனது பரிந்துரைகளை எடுத்துரைத்தது. இந்திய முஸ்லிம்களின் "பின்தங்கிய நிலை" அதாவது இந்திய மக்கள் தொகையில் முஸ்லிம்கள் 14% ஆக இருக்கும்போது, அவர்கள் இந்திய அதிகாரத்துவத்தில் 2.5% மட்டுமே உள்ளனர். இந்திய முஸ்லிம்கள் உள்ள நிலையானது பட்டியல் சாதியினர் மற்றும் பட்டியல் பழங்குடியினரின்  நிலைமைகளுக்கும் தாழ்ந்து இருப்பதாக சச்சார் குழு முடிவு செய்தது.

சச்சார் குழுவின் இந்த அறிக்கையானது இந்திய முஸ்லீம்களின் சமத்துவமின்மை பிரச்சினையை தேசிய அளவிலான கவனத்திற்குக் கொண்டு வந்தது. இது இன்னும் தொடர்ந்து கொண்டிருக்கும் ஒரு விவாதத்தைத் தூண்டியது.

குழுவின் கண்டுபிடிப்புகளுக்கு பதிலளிக்கும் வகையில், நிதியமைச்சர் ப. சிதம்பரம் தேசிய சிறுபான்மையினர் மேம்பாடு மற்றும் நிதிக் கழகத்திற்கான (என்.எம்.டி.எஃப்.சி) நிதியை அதிகரிக்க முன்மொழிந்தார்.
## குறிப்புகள்

பகுப்பு:மன்மோகன் சிங் ஆட்சி
பகுப்பு:இந்திய அரசு அமைப்புகள்
பி. லிங்கம்

**பி. லிங்கம்** (P. Lingam ) இந்தியாவின் 15 வது மக்களவை உறுப்பினர் ஆவார். இவர் தமிழ்நாட்டின் தென்காசி மக்களவைத் தொகுதியில் போட்டியிட்டு, மக்களவைக்குத் தேர்ந்தெடுக்கப்பட்டார்.இந்திய கம்யூனிஸ்ட் கட்சியின் (சிபிஐ) உறுப்பினராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
வா. கோபாலசாமி இரகுநாத இராசாளியார்

**வா. கோபாலசாமி இரகுநாத இராசாளியார்** (நவம்பர் 17, 1870 - சூன் 6, 1920) தமிழகத்தில் வாழ்ந்த வாழ்ந்த புரவலரும், தமிழறிஞரும், புலவரும் ஆவார். கரந்தை வடவாற்றங்கரையில் அமைந்திருந்த பஞ்சநத பாவா மடத்தில் தொடங்கப்பட்ட வித்தியா நிகேதனம் தமிழ் சங்கத்திற்கு தலைவராக இருந்தவர். மதுரைத் தமிழ்ச் சங்கத்துக்கு தனது முழு ஆதரவை அளித்து, சங்கத்தின் ஆண்டுவிழாவை தஞ்சையில் நடத்திவைத்தவரில் ஒருவர்.

இங்கிலாந்து மன்னர் ஐந்தாம் ஜார்ஜ் 1912 இல் தில்லி வந்தபோது அவரது முடிசூட்டு நிகழ்வில் கலந்துகொண்ட விருந்தனர்களில் இராசாளியாரும் ஒருவர். இராசாளியார் வீட்டில் மிகவும் பழமையான புறநானூற்று ஏடு ஒன்று இருந்ததை, கிருஷ்ணசாமி சேனைநாட்டார் படியெடுத்து வெளியிட்டுள்ளார். தஞ்சாவூர், திருச்சி பகுதி கள்ளர்களை குற்றப் பரம்பரையில் இருந்து மீட்டார்.

## வாழ்க்கைச் சுருக்கம்
கோபாலசாமி இரகுநாதர் தஞ்சாவூர் மாவட்டத்தில், அரித்துவாரமங்கலம் என்ற ஊரில் 1870 நவம்பர் 17 ஆம் நாள் வாசுதேவ இரகுநாத இராசாளியார், ஆயி அம்மாள் ஆகியோருக்குப் பிறந்தார். இவரின் மனைவி பெரியநாயகி அம்மையார் ஆவார்.

## சமூகப் பணிகள்
அரித்துவாரமங்கலத்தில் பள்ளிக்கூடம் ஒன்றையும் நூலகம் ஒன்றையும் நிறுவினார். திருவாவடுதுறை ஆதீன முதல்வர் குரு மகாசந்திதானம் இந்நூலகத்துக்கு சரசுவதி மகால் என பெயர் சூட்டினார். வீரசோழியம் எனும் இலக்கியத்தின் மூலச் சுவடிகள் இந்த நூலகத்தில் இருந்தே பெறப்பட்டன. இந்த நூலகத்தில் இருந்தே உ. வே. சாமிநாதையர் புறநானூறு பதிப்பித்த போது அவரிடம் இல்லாத பிரதிகளைப் பெற்றுக் கொண்டார்.

மறைமலையடிகளைத்‌ தம்மூருக்குப்‌ பேரன்புடன்‌ 18-1- 1912-ல்‌ வரவேற்றுப்‌ பெருங்களிகூர்ந்தார்‌. பெருவிருந்திட்டு அடிகளைச்‌ சிறப்பித்தார்‌. *பிரணவம்‌* என்னும்‌ -அரிய நுணுகிய சொற்பொழிவு ஒன்றை அடிகள்‌ அவர்‌ விரும்பியாங்கு அங்கு நிகழ்த்தினார்‌. புலமை போற்றும்‌ புரவலராகிய ராஜாளியார்‌ மறைமலையடிகளை வற்புறுத்தி அவர்களிடம்‌ இருபத்தைந்து ரூபாய்களைச்‌ சேர்ப்பித்தார்‌.  மறைமலையடிகள்‌ பிறர்‌ தந்த அன்புக்‌ காணிக்கையை ஏற்றது இதுவே இவர்தம்‌ வாழ்நாளில்‌ முதன்‌ முறையாகும்.

அரசன் சண்முகனார், உ. வே. சாமிநாதய்யர், அருணாசலக் கவிராயர், ந. மு. வேங்கடசாமி நாட்டார் போன்ற பல தமிழறிஞர்களை ஆதரித்து வந்தார். தஞ்சையில் கரந்தைத் தமிழ்ச் சங்கத்தைத் தோற்றுவித்து அதற்கு முழு ஆதரவு அளித்தார். மதுரைத் தமிழ்ச் சங்கத்தின் நிர்வாக குழு உறுப்பினராகவும் இருந்துள்ளார். சென்னை மாநிலக் கல்லூரியில் முதன்முறையாக தமிழ்த்துறை தோன்றுவதற்கு இவர் முன்னின்று உழைத்தார்.

முதன்முதலில் தொல்காப்பியருக்கு நீலகிரி, குன்னூரில் சிலை ஒன்றை நிறுவி 1911 செப்டம்பர் 10 இல் திறந்து வைத்தார். குன்னூரில் நூலகம் ஒன்றை நிறுவினார்.

அன்னி பெசண்ட் அம்மையார் இவரது சமூக சேவையை பாராட்டி F.T.S ( Fellowship thiophical society) என்ற விருதை வழங்கினார்.

## மேற்கோள்கள்

பகுப்பு:1870 பிறப்புகள்
பகுப்பு:1920 இறப்புகள்
பகுப்பு:தமிழறிஞர்கள்
பகுப்பு:இந்தியப் புரவலர்கள்
பகுப்பு:தஞ்சாவூர் மாவட்ட மக்கள்